તે પછી તો મિકા તેનાં પબ્લિસિટી સ્ટંટના કારણે નહીં, પણ તેનાં ગીતોના કારણે ચાલવા લાગ્યો. ‘સિંહ ઇઝ કિંગ’માં શીર્ષક ગીત ગાયું જે ખૂબ જ ચાલ્યું. તેમાં તેના મોટા ભાઈ દલેર મહેંદીનું ગીત પણ હતું ‘તુઝે દુલ્હા કિને બનાયા ભૂતની કે’. ‘દે ધનાધન’માં ‘બામુલાયઝા’, ‘હાઉસફૂલ’માં ‘લાવારિસ’નું ‘અપની તો જૈસે તૈસે’નું રિમિક્સ, ‘ફાલતુ’નું ‘આલતુ જાલતુ’, ‘ઇશ્કિયાં’નું ‘ઇબને બતુતા’, ‘રેડી’નું ‘ઢિંક ચિકા’, ‘લૂટ’નું ‘સારી દુનિયા મેરે ઇસ પે’, ‘થેંકયૂ’નું (‘જાંબાઝ’નું રિમિક્સ) ‘પ્યાર દો પ્યાર લો’, ‘મૌસમ’નું ‘સજ ધજ કે ટશન મેં’, ‘એજન્ટ વિનોદ’નું ‘પ્યાર કી પૂંગી’, ‘રાવડી રાઠોડ’નું ‘ચિંટા તા ચિતા ચિતા’, ‘સન ઑફ સરદાર’નું ‘મિલન સ્વયંવર’, ‘હિમ્મતવાલા’માં (આ જ નામની અસલ ફિલ્મના ગીતનું રિમિક્સ) ‘તાકી ઓ તાકી’, ‘શૂટઆઉટ એટ વડાલા’નું ‘લૈલા લે લેગી’, ‘દેશી બોય્ઝ’નું ‘મૈં તેરા હીરો’, ‘ભૂતનાથ રિટર્ન્સ’નું ‘પાર્ટી તો બનતી હૈ’ ‘ફટા પોસ્ટર નિકલા હીરો’નું ‘તૂ મેરે અગલ બગલ હૈ’, એવા કેટલાંય ગીતો મિકાના જ્યુક બૉક્સમાં છે.